নিজের গৃহকোণটা একটু গোছানো থাকবে, বারান্দাটা ছোট্ট হলেও সাজানো থাকবে গাছগাছালিতে, শোবার ঘরটায় ভোরের আলো এসে গড়াগড়ি খাবে- এমন স্বপ্ন সবাই দেখেন। অথবা বিরাট অট্টালিকায় যখন অফিসের রুমটাকে একটু অন্যরকম দেখতে ইচ্ছা হয়? সীমিত পরিসর আর সাধ্যের মধ্যে পছন্দসই ঘর গোছানোর কাজটাই ইন্টেরিয়র ডিজাইনার করে থাকেন। দিনে দিনে ইন্টেরিয়র ডিজাইনারদের কাজের ব্যাপ্তি আর সুযোগ অনেক বেড়েছে; তৈরি হচ্ছে নতুন নতুন ফার্ম। সৃজনশীলতা আর দক্ষতা কাজে লাগিয়ে আগ্রহী যে কেউ এ পেশায় গড়তে পারেন বর্ণিল ক্যারিয়ার।